অঞ্জন দত্ত
অঞ্জন দত্ত একজন ভারতীয় বাঙালি সঙ্গীতশিল্পী, চলচ্চিত্র অভিনেতা এবং পরিচালক। তিনি সঙ্গীতের জন্যে বেশি পরিচিত৷ তার বিখ্যাত গানগুলির মধ্যে “বেলা বোস”, “রঞ্জনা আমি আর আসবোনা” অন্যতম। তার ছেলেবেলা কেটেছে দার্জিলিং-এ। তিনি কলকাতা বিশ্ববিদ্যালয় থেকে ইংরেজি সাহিত্যে মাস্টার্স করেছেন। অঞ্জন দত্তকে নিয়ে অঞ্জনযাত্রা নামে বাংলাদেশের সাজ্জাদ হুসাইন একটি বই লিখেছেন।